Compania Națională pentru Administrarea Infrastructurii Rutiere anunță că în perioada 7-12 mai județul Prahova va fi tranzitat de un camion agabaritic.
Traseul:
DN1 – Rafinăria Petrobrazi – DN1 – Bărcănești – DN1A – Corlătești – Ploiești – DN1B – Albești Paleologu – Buzău – DN2 – Spătaru – DN2B – Buzău.
Vehiculul este fără încărcătură.
Lățimea maximă a vehiculului este de 6,50 m, masa totală 136,76 tone, lungime 33 m, înălțime 4 m, viteza de deplasare urmând a fi adaptată condițiilor de trafic. Menționăm că în conformitate cu OUG 195/2002 privind circulația pe drumurile publice viteza maximă de deplasare a vehiculelor cu depășiri este de 70 km/oră.
Etapele de desfășurare ale transportului sunt stabilite de poliția rutieră. Vehiculul va fi însoțit de autovehicule de însoțire autorizate și de echipaje ale poliției rutiere. Transportul nu se va desfășura în perioadele și pe sectoarele de drum pe care sunt semnalate fenomene meteorologice periculoase, prin codurile galben, portocaliu sau roșu.